laion/Wikipedia-Exotic huggingface dataset:
אובליסק הבירה

אובליסק הבירה (בערבית: اوبليسكو كابيتالي) הוא גורד שחקים מתוכנן, שצפוי לקום בבירת מצרים החדשה והוצע כחלק מיוזמה רחבת היקף הנקראת חזון מצרים 2030. כאשר יחנך המגדל צפוי להיתנשא לגובה של כ-1,000 מטרים ויכיל כ-165 קומות. המגדל צפוי להיות מעצוב בצורת אובליסק פרעונית שיוקף בערוץ מים שיועצב בדומה לנהר הנילוס ויכלול גם כ-12 מרכזי קניות ומסחר, מסעדות, בתי קפה, מספר בתי מלון, בתי קולנוע ומרכזי רפואיים ואף דירות מגורים. העבודות להקמת המגדל צפויות להתחיל ב-2024 ולהסתיים ב-2030, שהיא שנת היעד של חזון "מצרים 2030". המגדל תוכנן על ידי חברת התכנון המצרית, IDIA. המגדל יעוצב בהשראת הסגנון הפרעוני וגם בהשראת סגנון האר דקו. מלבד זאת, מרכיב השראה נוסף של המגדל יהיה נהר הנילוס שיעוצב בפרויקט כמעין תעלה שתהווה את החלק הקרקעי של הפרויקט. התבנית שנראית בחזית המגדל תהיה מעוצבת כמו פרח לוטוס, פרח שגדל במשך אלפי שנים בדלתא של הנילוס וידוע כי היה לו חלק בתרבות המצרית העתיקה. "Oblisco Capitale Tower". The Skyscraper Center. "Egypt to Build One of the World's Tallest Towers, Surpassing Burj Khalifa". Egyptian Streets (באנגלית אמריקאית). 2018. "Oblisco Capitale, the new administrative capital - اوبليزكو كابيتال العاصمة الادارية الجديدة". New Administrative Capital - العاصمة الادارية الجديدة (בערבית). "Oblisco Capitale Tower in New Capital". Real Estate Egypt (באנגלית). "Oblisco Capitale - Leap To The Future". IDIA. "Oblisco Capitale Tower Egypt New Capital The Highest Building In The World 2020". IPG Egypt (באנגלית). ערך זה הוא קצרמר בנושא מצרים. אתם מוזמנים לתרום לוויקיפדיה ולהרחיב אותו.
המגדל האייקוני

המגדל האייקוני (בערבית: البرج الأيقوني) הוא גורד שחקים, הבניין והמבנה הגבוה ביותר באפריקה השוכן בבירת מצרים החדשה. המגדל מתנשא לגובה של כ־400 מטרים עם 80 קומות. הוא מעוצב בצורת אובליסק פרעוני כשחלקו החיצוני יהיה מזוגג. מגדל זה יהיה מתחם משולב עם כל השירותים, אשר נבנה על שטח של 240,000 מטרים רבועים. המגדל כולל בית מלון, דירות מגורים, קניון, מתחם קולנוע ותיאטרון, משטח החלקה על הקרח ומנחת מסוקים. עם השלמתו יהיה המגדל הגבוה ביותר באפריקה. עלות ההשקעה בפרויקט מוערכת בכ־3 מיליארד דולר. בנקים סיניים מימנו כ-85% מעלות בניית הרובע העסקי המרכזי שבמרכזו עומד המגדל. הפרויקט הוא חלק מיוזמה רחבת היקף הנקראת חזון מצרים 2030. עבודות הבנייה של המגדל האייקוני החלו באופן רשמי במאי 2018. בטקס יציקת אבן הפינה שסימן את תחילת פעולות יציקת הבטון של יסודות הבניין, השתתף ראש ממשלת מצרים, מוסטפא מדבולי. המבנה נבנה בפיקוחם של תאגיד הנדסת הבניין הממשלתי של סין (CSCEC). בסיס המגדל, מורכב מ־18,500 מטרים מעוקבים של בטון ו־5,000 טונות של מוטות פלדה מחוזקים (בטון מזוין), שיצקו בזמן עבודה רציפה של 38 שעות (יציקת בטון רציפה). תהליך ותיעוד, שנאמר כי הוא חסר תקדים בתולדות הבנייה במצרים[דרושה הבהרה]. המגדל תוכנן בהשראת צורתו של אובליסק פרעוני, כאשר הזכוכית החיצונית מייצגת את כתר השוטי (אנ') של האל המצרי אמון. מדיה וקבצים בנושא המגדל האייקוני בוויקישיתוף Al-Masry Al-Youm, New Administrative Capital’s Iconic Tower to be highest in Africa at 400 meters, Egypt Independent, ‏6 בנובמבר 2020 (באנגלית) "Administrative Capital's Tower | برج العاصمة الإدارية". AqarMap (בערבית). "10 information about "The Iconic Tower", the tallest tower in Africa, in the Administrative Capital". El Wattan News (בערבית).
פורבס סלבריטי 100

סבלריטי 100 (באנגלית: Celebrity 100) היא רשימה שנתית, המורכבת ומתפרסמת על ידי מגזין פורבס מאז שנת 1999. מטרת הרשימה היא לפרסם את 100 הידוענים המרווחים ביותר בשנה החולפת. בטבלאות הבאות מפורטת העשירייה הפותחת בכל רשימה שפורסמה, נכון לשנת 2020. הרווחים הכוללים של הידוענים המופיעים ברשימה הוא כ-6.1 מיליארד דולר. קיילי ג'נר מובילה את הרשימה לאחר שמכרה 51% ממניות חברת האיפור שלה. בנוסף, היא האישה היחידה בעשיריה הפותחת של הרשימה. רוג'ר פדרר הוא הספורטאי המרוויח ביותר בשנה זו וגם הטניסאי הראשון שהגיע להישג זה. נאומי אוסקה, שהגיעה למקום ה-90 ברשימה, רשמה שיא כאישה הספורטאית המרוויחה ביותר בשנה קלנדרית אי פעם. רשימת סלבריטי 100 הנוכחית AmIAnnoying.com - Forbes' Celebrity 100 Power Ranking [2000], www.amiannoying.com Favorite Celebrations ~ Forbes Top 100, 2001 ~ Ideas to motivate, educate, and inspire, dailycelebrations.com Celebrity 100: The Top Ten, פורבס, ‏2002 (באנגלית) AmIAnnoying.com - Forbes' Celebrity 100 Power Ranking [2003], www.amiannoying.com The Celebrity 100, פורבס, ‏2004 AmIAnnoying.com - Forbes' Celebrity 100 Power Ranking [2005], www.amiannoying.com The Celebrity 100, webcache.googleusercontent.com The Celebrity 100, webcache.googleusercontent.com The Celebrity 100, webcache.googleusercontent.com Angelina Jolie, Oprah, Beyonce Top Forbes' Celebrity 100, Ballerstatus.com, ‏2009-06-04 (באנגלית אמריקאית) Forbes Celebrity 100 Power List 2010: Oprah Is Stll #1! (באנגלית אמריקאית) Fussy, Fussy Eye: Forbes Celebrity 100 Full List - 2011, Fussy Eye, ‏2011-05-18 The World's Most Powerful Celebrities List - Forbes, web.archive.org, ‏2012-06-13 The World's Most Powerful Celebrities List - Forbes, web.archive.org, ‏2013-06-30 The World's Most Powerful Celebrities List - Forbes, web.archive.org, ‏2014-07-01 The World's Highest-Paid Celebrities List - Forbes, web.archive.org, ‏2015-06-29 The World's Highest-Paid Celebrities List - Forbes, web.archive.org, ‏2016-07-30 The World's Highest-Paid Celebrities List, web.archive.org, ‏2017-06-30 The World's Highest-Paid Celebrities List, web.archive.org, ‏2018-12-23 Top-Earning Celebrities Of 2019: Find Out Who Was The Biggest Earner On The Forbes List With $185 Mil, hauteliving.com The Celebrity 100: The World's Highest-Paid Celebrities 2020, Forbes
That's When

That's When (בעברית: זה הרגע שבו) הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמר קית' אורבן, מתוך Fearless (Taylor's Version). השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "We Were Happy",‏ "Don't You" ו-"Bye Bye Baby". השיר נכתב על ידי סוויפט, בראד וורן וברט וורן והופק על ידה ועל ידי ג'ק אנטונוף. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם. עם יציאתו, "That's When" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום השלישי במצעד השירים מתחת להוט 100, תוך שדורג במקום ה-84 ברולינג סטון טופ 100, ובמקום ה-30 במצעד שירי הקאנטרי. "That When" הוא דואט המתאר את ההשלכות של פרידה ממערכת יחסים, כשסוויפט מגלמת את תפקיד הפרט שנרתע ממערכת היחסים עקב צורך במרחב ואילו קית' אורבן שוקל אם עליו להחזיר אותה, או שמא לוותר עליה. במקור, הוא נכתב לאלבום השני של סוויפט, Fearless, אך נגנז. באפריל 2021 הוא היה לאחד מ"רצועות הכספת" ("from The Vault") במהדורה המחודשת של סוויפט, Fearless (Taylor's Version). גרסת הדמו הוקלטה במקור רק על ידי סוויפט, עם מילים שונות. סוויפט הופיעה בעבר עם אורבן בסיבובי הופעות שונים וזאת, בנוסף לכך שהוא הקליט מחדש בשנת 2019 את להיטה, "Lover". יתר על כן, הקליטו השניים את "Highway Don't Care" בהשתתפות טים מקגרו. "That When" ספג ביקורות חיוביות מטעם מבקרי המוזיקה. ברולינג סטון פרסמה ביקורת מקיפה אודות השיר, תוך שתיארו את שילוב הקולות בין סוויפט ואורבן. כל הקרדיטים שלהלן לקוחים מטיידל. מידע על היצירה "That's When" באתר מיוזיק בריינז סרטון השיר "That's When" באתר יוטיוב מעוצב באופן אלטרנטיבי כ-"That's When (from the Vault)" ו-"That's When (Taylor's Version, from the Vault)". Fearless (Taylor's Version), נבדק ב-2021-04-26 Taylor Swift (Ft. Keith Urban) – That's When (Taylor's Version) [From the Vault] (באנגלית), נבדק ב-2021-04-26 Bubbling Under Hot 100 Singles Rolling Stone, Rolling Stone (באנגלית אמריקאית) Hot Country Songs Fearless by Taylor Swift, Genius (באנגלית) Keith Urban - Lover (Taylor Swift Cover), נבדק ב-2021-04-26 Tim McGraw (Ft. Keith Urban & Taylor Swift) – Highway Don't Care (באנגלית), נבדק ב-2021-04-26 The Most Romantic Taylor Swift Love Songs for Your Wedding Day, theknot.com (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Try the TIDAL Web Player, listen.tidal.com (באנגלית)
האוקטגון (מצרים)

האוקטגון (בערבית: الأوكتاجون) הוא מטה מדיני חדש, שצפוי לשמש את משרד ההגנה המצרי (אנ'), ומהווה חלק מיוזמה רחבת היקף הנקראת חזון מצרים 2030 שבמסגרתו יועברו כל משרדי הממשלה המצרית לבירת מצרים החדשה. המטה הוא המטה הגדול ביותר במזרח התיכון שמשמש משרד הגנה של מדינה ריבונית. המטה משתרע על שטח של כ-89 קילומטרים רבועים, דבר שהופך אותו למפקדת ההגנה הגדולה בעולם, אפילו יותר מהפנטגון שבארצות הברית. המטה יכלול כ-13 אזורים, שלכל אחד מהם תפקיד ספציפי. באוקטגון יש מלבד המשרדים הביטחוניים עצמם גם בית ספר, פרויקט מגורים, בתי חולים, קניונים ומתחמים נוספים שישרתו את העובדים במתחם ואת התושבים שמתגוררים בסמוך אליו. המבנה קיבל את שמו בעקבות צורתו המתומנת. כמו מבנים רבים נוספים בעיר בירת מצרים החדשה גם סגנון המבנה, האוקטגון, הושפע מהארכיטקטורה המצרית העתיקה. מרכז הנתונים האסטרטגי המאוחד - מכיל את כל הנתונים של מוסדות המדינה. מרכז הבקרה של הרשת האסטרטגית - שולט בגוף המינהלי של המדינה. מרכז ניהול ותפעול שירותים ממלכתי - שולט בסוכנויות המדינה ובמתקניה. מרכז בקרת רשתות וטלקומוניקציה - מבטיח את יציבות התקשורת ברחבי המדינה מרכז חירום ובטיחות - מנהל שירותי חירום ושירותי אבטחה בשטח. מרכז תחזית מזג אוויר - מכין את מרכז ההגנה הממלכתי במקרה של אסונות טבע מכל סוג. בניין המטה הכללי (מוסקבה) בניין המטה הכללי (סנקט פטרבורג) הפנטגון מדיה וקבצים בנושא האוקטגון בוויקישיתוף "Govt offices to be moved to administrative capital in mid-2020: official - Politics - Egypt". Ahram Online (באנגלית). "Egyptian president says to move governmentt headquarters to new capital in 2020". Xinhua. "الأوكتاجون" "The new headquarters of the Egyptian army "The Octagon"". Egy-Map. "Egypt outdoes US Pentagon with new Octagon defense center: photos". AMN - Al-Masdar News | المصدر نيوز (באנגלית אמריקאית). "President El-Sisi Visits State's Strategic Leadership Center in New Administrative Capital". www.presidency.eg. "A new edifice embodies Egypt's future vision as a promising regional power". Youm7. "Egypt's Defence Ministry renamed Ministry of War". Daily News Egypt. ערך זה הוא קצרמר בנושא מצרים. אתם מוזמנים לתרום לוויקיפדיה ולהרחיב אותו.
פסגת גיגן

פסגת גיגן (באנגלית: Gigen Peak; בבולגרית: връх Гиген) היא פסגה ברמת ארול, בחצי האי טריניטי, שבחצי האי האנטארקטי, בארץ גרהאם שבאנטארקטיקה. גובהה של הפסגה 1,092 מטרים מעל פני הים. הפסגה ממוקמת מדרום למעבר בנץ. הפסגה מתנשאת מעל קרחון ראסל המזרחי, הממוקם מדרום וממערב לה; ומעל הדום הקרח קונוט שממזרח לה. פסגת גיגן ממוקמת 14.39 קילומטרים דרומית- מזרחית מהר איגנאטייב; 7.97 קילומטרים צפונית - צפון-מזרחית מהר דיימלר; ו-6.67 קלומטרים מערבית - צפון-מערבית מנונאטאק פנהרד. הפסגה מופתה על ידי סקר גרמני-בריטי בשנת 1996. הפסגה נקראת על שם היישוב גיגן שבצפון בולגריה. השם אומץ רשמית ב-3 ביוני 2010. הגאזט האנטארקטי הבולגרי (בבולגרית) פסגת גיגן באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix מפת חצי האי טריניטי גאזט השמות האנטארקטיים של בולגריה מידע גאוגרפי והיסטורי הגאזט האנטארקטי הבולגרי (בבולגרית)
יודן בן ישמעאל

רבי יודן (יהודה[דרוש מקור]) בן רבי ישמעאל היה אמורא ארץ-ישראלי מהדור השלישי לאמוראים. יש שקשרו[דרוש מקור][מפני ש...] את רבי יודן ב"יודן בן ישמעאל" המוזכר בכתובת ארמית שנמצאה על כיסא בבית הכנסת בכורזים:”זכור לטוב יודן בן ישמעאל, שעשה את העמודים ואת המדרגות מכספו, יהיה חלקו עם צדיקים”. אי לכך, משערים[דרוש מקור] שהיה ככל הנראה עשיר גדול, משום שתרם את העמודים והמדרגות מכספו. רבי יודן מוזכר בתלמוד הירושלמי מספר פעמים, ביניהם במסכת ברכות, שם מסופר עליו שמרוב שהיה הוגה בתורה, הייתה נופלת ממנו טליתו ולא היה שם לב לכך. מסופר עליו בתלמוד הירושלמי, שביקש מהמתורגמן שלו, שיאמר לאחר תרגום הדרשה שלו, את תפילת רבי חייא: ”יהי רצון מלפניך ה' אלהינו ואלהי אבתינו שתיתן בליבנו לעשות תשובה שלמה לפניך שלא נבוש מאבותינו לעולם הבא”. תלמוד ירושלמי, מסכת ברכות, פרק ה', הלכה א'. אגדות התלמוד הירושלמי - אין עומדין להתפלל אלא מתוך כובד ראש (המשך) – אגדה ד פ"ה ה"א ט ע"א עמ' 44, באתר yaggada.haifa.ac.il תלמוד ירושלמי, מסכת ברכות, פרק ד', הלכה ב'. אגדות התלמוד הירושלמי - תפילה אישית – אגדה ה פ"ד ה"ב דף ז ע"ד עמ' 36 – 37, באתר yaggada.haifa.ac.il ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Unfriendly Fire

Unfriendly Fire: How the Gay Ban Undermines the Military and Weakens America הוא ספר עיון פוליטי אמריקאי מ-2009 שנכתב על ידי נתנאל פרנק (גר'). הספר טוען כי מדיניות "אל תשאל, אל תספר" האוסרת מאנשים שפועלים בכוחות המזוינים של ארצות הברית לצאת מהארון, פוגעת ביכולת הצבאית של ארצות הברית. לפי פרנק, 12,000 איש, מהם 800 שנחשבו על ידי הממשלה הפדרלית של ארצות הברית כ-"קריטיים למשימה", שוחררו מהצבא ב-1993–2008, בהתבסס על מדיניות שפרנק הגדיר אותה כ-"משורשת בהונאה, הונאה ודיכוי." ב-2010, הספר זכה בפרס ספרי סטונוול (אנ'), שהוענק על ידי איגוד הספריות האמריקאי. בספר, פרנק טוען שהצבא הטיל איסורים על הומוסקסואלים מחשש שהשירות שלהם יכתים את האידאולוגיה הגברית של הצבא. פרנק טוען גם כי מדיניות אל תשאל, אל תספר, שנחקקה ב-1993 על ידי נשיא ארצות הברית, ביל קלינטון, בניסיון לקדם זכויות הומוסקסואליות בצבא, הגדילה באופן משמעותי את כמות השחרורים וההטרדות אל עבר הומואים בצבא, בעוד שעבריינים, אסירים לשעבר ונושרים מהתיכון התקבלו בזרועות פתוחות. בעוד שהמדיניות עצמה ביקשה מהחיילים ההומוסקסואליים שלא לדון על נטייתם המינית, בשביל לשמור על לכידות קבוצתית, הספר הציג ראיות אמפיריות שטוענות כי מדיניות זו גרמה להשפעות שליליות. על פי הספר, מכון ראנד הזמין דו"ח בן 500 עמודים שהראה כי שירות הומוסקסואלים בצבא ארצות הברית לא ישפיע כלל על המוכנות הצבאית. עם זאת, גנרלים התעלמו ממנו לטובת סרטון שהפיץ מפיק נוצרי שתיאר בצורה גרפית יחסי מין הומוסקסואליים. לדברי פרנק, גנרלים, שהיו מעורבים בעבר ביצירת מגבלות על משרתים הומוסקסואליים, הודו בגלוי, במהלך ראיונותיהם עם פרנק, כי מדיניות זו לא נוצרה על סמך נתונים אמפיריים, אלא על דעות קדומות ופחדים, כמו כן על לחץ מצד פעילים וארגונים הומופוביים. פרנק, עמית מחקר בכיר בפאלם סנטר (אנ'), אוניברסיטת קליפורניה בסנטה ברברה, שוחח עם שישה אדמירלים וגנרלים שסייעו בניסוח המדיניות מ-1993. הגנרל רוברט אלכסנדר, שעמד בראש הפאנל, אמר כי הממצאים היו סובייקטיביים לחלוטין ולא התבססו על נתונים ממשיים, וכי אף אחד מהמנזחים לא הבין לחלוטין מה המשמעות של "נטייה מינית". האדמירל בדימוס של צי ארצות הברית, ג'ון הדסון (אנ'), שסייע לנסח מדיניות, אמר לפרנק כי הערכת השירות ההומוסקסואלי הייתה "מבוססת על שום דבר. זה לא היה אמפירי, זה לא נחקר, זה היה קרבי לגרמרי, אינטואיטיבי." סגן אלוף רוברט מגיניס, שסייע גם הוא בכתיבת המדיניות, אמר כי הוא מטיל ספק בשירות הומוסקסואליים בצבא "מסיבות פוליטיות" מאחר שהוא יודע שגישה זו תהיה יותר יעילה, מאשר מערכת מוסרית כנגד יחס שווה להומואים. Unfriendly Fire, באתר OCLC (באנגלית) Unfriendly Fire by Nathaniel Frank (official site) Amazon.com listing of Unfriendly Fire Palm Center Maddow, Rachel (2009-03-03). "Season 1, Ep 117". The Rachel Maddow Show. Season 1. Episode 117. New York City. MSNBC. "Stonewall Book Awards for 2010 announced". ala.org. ארכיון מ-2011-10-25. נבדק ב-2021-04-26. "Season 14, Ep 33: Nathaniel Frank". Comedy Central. http://www.thedailyshow.com/full-episodes/index.jhtml?episodeId=220284. Kennedy, Sean (2009-03-01). "Battling the Military Ban". The Advocate. No. 1024. ארכיון מ-2009-03-03. נבדק ב-2009-03-14. Frank, Nathaniel (2009-03-02). " "As Congress Moves to End Gay Ban, Don't Let History Repeat Itself". The Huffington Post. נבדק ב-2009-03-10.
We Were Happy

"We Were Happy" (בעברית: היינו שמחים) הוא שיר שהוקלט על ידי הזמרת-יוצרת האמריקאית טיילור סוויפט, מתוך Fearless (Taylor's Version). השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "That's When",‏ "Don't You" ו-"Bye Bye Baby". השיר נכתב על ידי סוויפט וליז רוז והופק על ידה ועל ידי ארון דסנר. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם. עם יציאתו, "We Were Happy" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-15 במצעד השירים מתחת להוט 100, תוך שדורג במקום ה-95 בקנדה הוט 100, ובמקום ה-43 במצעד שירי הקאנטרי. "We Were Happy" היה שיר שלא יצא לאור, המפרט את רגשות האשמה של סוויפט עקב התאהבות בבחור מסוים, תוך שהוא מפרט גם את תחושותיה של סוויפט לגבי העתיד שלהם יחד. הוא נכתב בשנת 2005 עם ליז רוז ונועד במקור להיכלל באלבומה השני של סוויפט, Fearless. ב-3 באפריל 2021, הודיעה בטוויטר כי הוא ייכלל ב-Fearless (Taylor's Version). בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. "We Were Happy" ספג ביקורות חיוביות מטעם מבקרי המוזיקה. ב-BuzzFeed הוא דורג כשיתוף הפעולה ה-15 הטוב ביותר של טיילור סוויפט. כל הקרדיטים שלהלן לקוחים מטיידל. מידע על היצירה "We Were Happy" באתר מיוזיק בריינז סרטון השיר "We Were Happy" באתר יוטיוב מעוצב באופן אלטרנטיבי כ-"We Were Happy (from the Vault)" ו-"We Were Happy (Taylor's Version, from the Vault)". Fearless (Taylor's Version), נבדק ב-2021-04-26 Taylor Swift – We Were Happy (Taylor's Version) [From the Vault] (באנגלית), נבדק ב-2021-04-26 Bubbling Under Hot 100 Singles Canada Hot 100 Hot Country Songs New Song - We Were Happy We Were Happy (Taylor’s Version) (From The Vault), נבדק ב-2021-04-26 Stacey Nguyen, The Definitive Ranking Of Taylor Swift's Song Collaborations Over The Years, BuzzFeed (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Try the TIDAL Web Player, listen.tidal.com (באנגלית)
קתדרלת המולד של ישו

קתדרלת המולד של ישו (בקופטית: ⲡⲓⲉⲣⲫⲉⲓ ⲛ̀ⲕⲁⲑⲉⲇⲣⲁ ⲛ̀ⲧⲉ ⲡϫⲓⲛⲙⲓⲥⲓ ⲙ̀ⲡⲭⲣⲓⲥⲧⲟ) היא קתדרלה קופטית-אורתודוקסית, שנמצאת בבירת מצרים החדשה. הכנסייה נחנכה על ידי נשיא מצרים, עבד אל-פתאח א-סיסי ועל ידי האפיפיור ה־118 של הכנסייה הקופטית, תאודורוס השני ב-6 בינואר 2019. זו הכנסייה הגדולה ביותר במזרח התיכון. בינואר 2017 ומספר שבועות לאחר פיגוע הירי באל-מניא בו נרצחו כ-29 נוצרים קופטים הורה נשיא מצרים, עבד אל-פתאח א-סיסי להקים מסגד וכנסייה בבירת מצרים החדשה שיהיו המסגד והכנסייה הגדולים ביותר במצרים וזאת על מנת שיהפכו לסמל של דו-קיום ואחדות לאומית. למעשה, במשך עשרות שנים הוגבלת המכסה להקמה כנסיות במצרים וזאת כדי להימנע מפגיעה באסלאם, עם זאת באוגוסט 2017 הפרלמנט המצרי החליט להסיר את המגבלות ובכך התאפשרה בנייתה. הקתדרלה נבנתה על ידי מהנדסים מכוחות הצבא המצרי. ב-6 בינואר 2019 נחנכה הכנסייה על ידי נשיא מצרים, עבד אל-פתאח א-סיסי ועל ידי האפיפיור ה־118 של הכנסייה הקופטית, תאודורוס השני ב-6 בינואר 2019. זו הכנסייה הגדולה ביותר במזרח התיכון. מסגד אל-פתאח אל-עלים נחנך אף הוא באותו יום. מדיה וקבצים בנושא קתדרלת המולד של ישו בוויקישיתוף למרות המתקפה על הנצרות, במצרים נחנכה הקתדרלה הגדולה במזרח התיכון, באתר הארץ, 8 בינואר 2019 "Inauguren una catedral copta al Caire, la més gran del Pròxim Orient" [A Coptic cathedral opens in Cairo, the largest in the Near East] (בקטלאנית). 8 בינואר 2018. נבדק ב-12 בפברואר 2019. {{cite news}}: (עזרה) "Pope Tawadros II to lead first ever mass at Egypt's new Nativity of Christ Cathedral". Nile TV. "Egypt's Copts prepare for opening of cathedral in new administrative capital". The National. 4 בינואר 2018. {{cite news}}: (עזרה) "Egypt's Sisi inaugurates Nativity of the Christ Cathedral". Ahram.org.
פולקסווגן תלאגון

פולקסווגן תלאגון (באנגלית: Volkswagen Talagon) היא מכונית במרכב קרוסאובר בעלת שישה או שבעה מקומות, שמיוצרת על ידי פולקסווגן מאפריל 2021. היא הוצגה בתערוכת הרכב הבינלאומית של שאנגחאי ב-22 באפריל 2021. התלאגון הוא הקרוסאובר הגדול ביותר של פולקסווגן, אך הוא מיועד לשוק הסיני בלבד. בשנת 2019 הציגה פולקסווגן דגם קונספט מקדים בשם פולקסווגן SMV. התלאגון כוללת מנוע טורבו בנזין V6 צילנדרים בנפח 2.5 ליטרים המספק כ-299 כוחות סוס. תיבת הילוכים אוטומטית בעלת שבעה הילוכים. מבט לפגוש האחורי מבט לפגוש הקידמי מבט לצד מדיה וקבצים בנושא פולקסווגן תלאגון בוויקישיתוף אתר האינטרנט הרשמי של פולקסווגן תלאגון פולקסווגן תלאגון: הקרוסאובר הגדול ביותר של פולקסווגן, באתר קארטיוב, ‏25 באפריל 2021 זאק פאלמר, Volkswagen Talagon debuts in China as VW's largest SUV yet, באתר אוטובלוג, ‏22 באפריל 2021 אדריאן פדאנו, Volkswagen SMV Unveiled As 7-Seat SUV Larger Than Atlas, באתר מוטור1, ‏15 באפריל 2021 אדריאן פדאנו, 2021 Volkswagen Talagon Revealed As Massive SUV With V6 Power, באתר מוטור1, ‏22 באפריל 2021
אייסה גונסאלס

אייסה גונסאלס (בספרדית: Eiza González; ב-30 בינואר 1990) היא שחקנית קולנוע וטלוויזיה ומוזיקאית מקסיקנית. ידועה ממשחקה בטלנובלות מקסיקניות. לאחר מכן החלה את הקריירה שלה בארצות הברית בסדרה "מצאת החמה עד צאת הנשמה: הסדרה" בתור סאנטאניקו פאנדומניום, ובסרטי קולנוע כמו "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט" ו"גודזילה נגד קונג". גונסאלס נולדה ב-30 בינואר 1990 במקסיקו סיטי, בירת מקסיקו, בתם של הדוגמנית המקסיקנית גלנדה ריינה ושל קרלוס גונסאלס ולה אח אחד - יולן. אביה נהרג בתאונת אופנוע כשהייתה בת 12, דבר שהיא ציינה כגורם שהשפיע על הקריירה שלה. היא למדה בשני בתי ספר פרטיים במקסיקו סיטי: "Edron Academy" ו-"ASF Mexico". לאחר מכן למדה במשך שנתיים בבית הספר למשחק "Centro de Educación Artística" וסיימה את לימודיה ב-2007. התפקיד הראשון שלה בטלוויזיה היה בתפקיד ראשי של לולה ולנטה בטלנובלה המקסיקנית "Lola: Once Upon a Time" מ-2007. ב-2008 היא עברה לניו יורק ללמוד משחק במכון לי סטרסברג לתיאטרון ולקולנוע ושבה למקסיקו בסוף אותה שנה, אז דיבבה בסרט "הורטון שומע מישהו" לספרדית את ג'סיקה קוויליגן. באפריל 2009 לוהקה לפרק אחד בסדרה המקסיקנית "נשים רצחניות" בתור האנטגוניסטית גבי. לאורך השנים שיחקה בסדרות וסרטים שונים, ביניהם בסדרה "מצאת החמה עד צאת הנשמה: הסדרה", בסרט "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט", "אכפת לי", "גודזילה נגד קונג", דיבוב בסרט "ספיריט: לחופש נולד" ובסרט "אמבולנס". מעבר להיותה שחקנית, גונסאלס היא גם מוזיקאית שהוציאה שני אלבומי מוזיקה ומיני-אלבום, וכן שימשה כפרזנטורית של מספר חברות ובהן "Neutrogena". גונסאלס מתגוררת החל מאוגוסט 2013 בלוס אנג'לס. ב-2015 חשפה כי סבלה מדיכאון ומהפרעת אכילת יתר לאחר מות אביה, מגיל 15 עד 20. 2009: Contracorriente 2012: Te Acordarás de Mí 2009: Mi Destino Soy Yo מדיה וקבצים בנושא אייסה גונסאלס בוויקישיתוף אתר האינטרנט הרשמי של אייסה גונסאלס אייסה גונסאלס, ברשת החברתית פייסבוק אייסה גונסאלס, ברשת החברתית אקס (טוויטר) אייסה גונסאלס, ברשת החברתית אינסטגרם אייסה גונסאלס, סרטונים בערוץ היוטיוב אייסה גונסאלס, במסד הנתונים הקולנועיים IMDb (באנגלית) אייסה גונסאלס, באתר AllMovie (באנגלית) אייסה גונסאלס, באתר Rotten Tomatoes (באנגלית) אייסה גונסאלס, באתר Metacritic (באנגלית) אייסה גונסאלס, במסד הנתונים הקולנועיים KinoPoisk (ברוסית) אייסה גונסאלס, באתר ספוטיפיי אייסה גונסאלס, באתר Last.fm (באנגלית) אייסה גונסאלס, באתר MusicBrainz (באנגלית) אייסה גונסאלס, באתר Discogs (באנגלית) אייסה גונסאלס, באתר Genius שירית גל, "זה חשוב להציג נשים שנראות כמונו על המסך", באתר ynet, 6 באפריל 2022
ברכה רמות

ברכה רמות (5 באוקטובר 1927 – 29 במאי 2006) הייתה רופאה פנימאית ומומחית המטולוגית ישראלית, פרופסור לרפואה, בעלת שם עולמי בהמטולוגיה וכלת פרס ישראל לשנת תשס"א במדעי הרפואה. נולדה בקובנה שבליטא בשנת 1927. ביוני 1941 היא ומשפחתה הוגלו לעיר סיקטיבקר שבצפון ברית המועצות. בסיום מלחמת העולם השנייה נסעה ברכבות עד להגיעה לליטא ללא אישור ומשם התחברה לארגון "הבריחה" ועברה את הגבול לפולין. בפולין היא גרה פרק זמן קצר עם קבוצת צעירים יהודים ואז המשיכה לצרפת. בשנת 1947 עלתה מצרפת לארץ ישראל כמעפילה, בספינה "תיאודור הרצל". הספינה נתפסה על ידי שלטונות המנדט, ונוסעיה הוגלו לקפריסין. בסוף 1947 הגיעה לארץ ישראל. בשנת 1952 קיבלה תואר ד"ר לרפואה במחזור הראשון של בית הספר לרפואה של האוניברסיטה העברית בירושלים. התמחתה ברפואה פנימית בבית החולים תל השומר. בשנים 1954–1957 השתלמה בהמטולוגיה בארצות הברית, עם שובה לארץ הקימה את המכון ההמטולוגי בתל השומר, ובשנים 1959–1991 עמדה בראשו. את הקריירה האקדמית שלה החלה בשנת 1961, כמרצה בכירה בבית הספר לרפואה של האוניברסיטה העברית. בשנת 1966 מונתה לפרופסור חבר בבית הספר לרפואה של אוניברסיטת תל אביב, ובשנת 1971 עלתה לדרגת פרופסור מן המניין. ב-1984 הופקדה על הקתדרה לממאירויות המטולוגיות. "מחקריה של פרופסור רמות בנושאים הקשורים בהפרעות אנזימטיות בכדוריות דם האדומות היו ייחודיים בארץ ובעולם באותה עת ופתחו את האשנב למחקר גנטי של העדות השונות בישראל" בשנים 1973–1979 מילאה בהתנדבות את תפקיד ראש שירותי הדם של מגן דוד אדום. משנת 1990 מילאה תפקידים בכירים בהנהלת קופת חולים מכבי ובהם מנהלת האגף הרפואי. פרופסור רמות הייתה מומחית בעלת שם עולמי בתחום הסרטן ובמיוחד במחלות סרטן הדם והלימפה. הייתה חברה בהנהלת האגודה למלחמה בסרטן בישראל. בשנת 2001 זכתה בפרס ישראל ברפואה על תרומתה הרבה לפיתוח התחום ההמטולוגי ועל מחקריה הייחודיים. ועדת הפרס כתבה עליה ״דמות מופת המשמשת מודל לחיקוי בנוף הרפואה הישראלית״. תפקידה הציבורי האחרון היה בוועדת סל התרופות. הייתה נשואה לד"ר יהושע רמות, שהקים את השירות הפסיכולוגי בצה"ל. לבני הזוג נולדו בן ובת. בשנת 1971 נפטר בעלה. רמות נפטרה בשנת 2006 בגיל 79. 1979: פרס כבוד על תרומה לקידום שירותי הרפואה והרווחה לכבוד יום העצמאות ה-30 למדינת ישראל 1980: ציון לשבח על מסירות יוצאת דופן לקידום הרפואה בישראל על ידי American Physicians’ Fellowship 1980: פרס ארגון בני ברית על מצוינות ברפואה ובמחקר רפואי 2001: פרס ישראל ברפואה פרופ' ברכה רמות, באתר פרס ישראל נורית קירש, ברכה רמות, באנציקלופדיה לנשים יהודיות (באנגלית) מחלקת פרסומים - משרד החינוך, פרס ישראל 2001, ירושלים: מחלקת פרסומים משרד החינוך, 2001, עמ' 68 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.